Konor Makgregor va Dastin Porye o‘rtasida revansh jangi o‘tkaziladigan bo‘ldi

UFC’ning ikki vazn toifasida sobiq chempioni Konor Makgregor yengil vazn toifasidagi sobiq vaqtinchalik chempion Dastin Porye bilan jang qilishga rozi bo‘lganini 8-oktabr, payshanba kuni  e’lon qilgandi. Irlandiyalik jangchi bellashuv uchun 21-noyabr, 12 yoki 19-dekabr sanalarini tanlagan.

UFC janglarini yoritib boruvchi jurnalist Ariel Helvanining ma’lum qilishicha, Poryega yuqoridagi sanalarning kamida ikkitasi ma’qul kelgan.
Porye menga Konor bilan 21-noyabr yoki 12-dekabrda jang qilishda hech qanday muammo bo‘lmasligini aytdi. Hozirda ikkala sana ham ochiq.
Ariel Helvani, jurnalist
Qayd etish Makgregor va Porye o‘rtasidagi birinchi jangda irlandiyalikning qo‘li baland kelgan.